Victoria Sendón de León

Victoria Sendón de León (Alacant, 1942ko martxoaren 14a) filosofo, aktibista feminista eta idazle espainiarra da.

 Biografia 
Alacanten jaio zen 1942an. Ama bilbotarra zuen eta aita Santiago de Compostelakoa. Madrilen hazi eta ikasi zuen Filosofian lizentziatuta Unibertsitate Konplutentsean . 2015ean Sevillako Unibertsitatean doktoretza lortu zuen Una civilización de referencia y su crisis sistémica tesiarekin. 60ko eta 70eko hamarkaden artean, Madrilgo eta Kataluniako bigarren hezkuntzako hainbat ikastetxetan filosofiako irakasle gisa irakasten aritu zen, idazlanak argitaratzen zituen bitartean.

Sendón Espainiako feminismoan Internet komunikazio bide gisa erabiltzerakoan aitzindari izan zen. 1997an Mujeres en Red espazio feminista digitala sortu geroztik kolaboratzailea izan zen. 2000. urtean ¿Qué es el feminismo de la diferencia? (Una visión muy personal) bere testu historikoetako baten bertsio elektronikoa argitaratu zuen. 2005ean Casandra bloga sortu zuen.  Bertan argitaratu zituen 2014ra arte aldian-aldian ikuspegi kritiko feminista eta sozialetik egiten zituen hausnarketak. Bestelako hedabideetan ere kolaboratzaile aritua da: Rebelión, Eldiario.es, Tribuna Feminista.

 Aktibista feminista 

Aktibista feminista, 1974an, Mujeres Universitarias taldean sartu zen eta handik gutxira Seminario Colectivo Feministaren sorkuntzan parte hartu zuen bertan Cristina Alberdi, Paloma Saavedra, Marisa Goñi eta Carmen Sarmiento-rekin batera . Lidia Falcónek sortutako Vindicación aldizkariko kolaboratzaile izan zen eta 80ko hamarkadaren hasieran Bartzelonan Dones en Lluita aldizkarikoa ere, hiriko mugimendu feministaren kide izatera iritsi zelarik.

1981ean bere lehen liburua argitaratu zuen: Sobre, diosas, amazonas y vestales utopías para un feminismo radical. 1982an Bilbora joan zen bizitzera eta bere jardun profesionala gidoilari eta ikus-entzunezko komunikabideen zuzendari lanetan zentratu zuen. Instituto de la Mujer erakundearekin lankidetzan aritu zen hezkidetza programetan eta Espainiako Telebistan. 1986an argitaratu zuen izen bereko liburuko La España Herética programako gidoilaria izan zen.  1992an El mundo que viene telesailaren gidoia idatzi eta zuzendari izan zen (Canal Sur), Emakumeentzako Andaluziako Institutuak eskatuta.

90eko hamarkadan Ágora elkarte feministako kide izan zen. Transformando la sociedad. Historia del Forum Feminista María de Maeztu. 153. or. Taldearen hausnarketen ondorioz, 1994an Feminismo holístico: de la realidad a lo real liburu kolektiboa argitaratu zuten. Garai horretan Sendónek maiz bidaiatu zuen Latinoamerikara eta bertan mintegietan parte hartu zein konferentziak eman zituen, batez ere Mexikon, Argentinan, Txilen eta Kolonbian. Aldi honetan sortutako hausnarketak Marcar las diferencias (2002) eta Mujeres en la era global ( 2003) liburuetan argitaratu zituen.

2006an, sortu zuen baita zuzendari lanetan aritu, ikuspegi integratzaileko erakunde humanista feminista, laikoa eta ekofeminista gisa definitu zuen Matria Fundazioa. Urte berean argitaratu zuen Matria: el horizonte de lo posible.
2014ean pentsamendu estereotipatuarekin hausteko harturiko konpromiso aktiboaren ondorioz, agertu zen aldizkari batean bularrak erakutsiz ustezko Femen ekintzaile balitz bezala:

2017tik 2019ra Podemos-Ahal Duguko Zirkulu Garden-eko kide izan zen, 50 urtetik gorako emakumeak biltzen zituena, 2017an alderdiko Kontseiluan zirkulu sektorialak ordezkatzeko hautagai gisa aurkeztu zen.

 Bibliografia 

 Aborto / Cristina Alberdi, Victoria Sendon de León (1977) - Bartzelona: Bruguera 
 Sobre, diosas, amazonas y vestales utopías para un feminismo radical (1981) Madril: Zero 
 La España herética (1986) Icaria arg.
 Más allá de Ítaca. Sobre complicidades y conjuras (1988) Icaria arg.
 Agenda Pagana (1991) Horas y horas arg.
 Feminismo holístico: de la realidad a lo real (1994) Cuadernos de Ágora. Icaria arg.
 ¿Qué es el feminismo de la diferencia? (Una visión muy personal)" (2000) Mujeres en Red (formatu elektronikoa)
 Marcar las diferencias: discursos feministas ante un nuevo siglo (2002) Icaria arg.
 Mujeres en la era global: contra un patriarcado neoliberal (2003) Icaria arg.
 Matria: el horizonte de lo posible (2006) Siglo XXI arg.
 La diferencia creadora: Itinerario vital de las vanguardias (2014) Institució Alfons el Magnànim
 Devenir Nómade. Movimientos Sociales y Feminismos, 57-90 orr. Sin género de dudas. Logros y desafíos del feminismo hoy (2015) Rosa María Rodríguez Magda Biblioteca Nueva arg.
 La barbarie patriarcal: de Mad Max al neoliberalismo salvaje (2019) Ménades arg.

 Dokumentalak eta telesailak 

 Tu también puedes elegir.- Madril: Emakumeentzako Institutua, [198? ]

 Casa de Juntas de Guernika. -Bilbo, 1982
 El caserío vasco.-Bilbo, 1982
 El mundo que viene. 13 kapituluko telesaila. 1992. Canal Sur

 Erreferentziak 

 Ikus, gainera 
 Feminismoa
 Ziberfeminismoa

 Kanpo estekak 
 Victoria Sendón-en Iter Vitae.
 Casandra de Victoria Sendón bloga.

Kategoria:Alacant hiriko jendea
Kategoria:Espainiako filosofoak
Kategoria:Espainiako feministak
Kategoria:XXI. mendeko Espainiako idazleak
Kategoria:XX. mendeko Espainiako idazleak